নবীগঞ্জ প্রতিনিধি ॥ হবিগঞ্জ-১ আসনের সংসদ সদস্য এম এ মুনিম চৌধুরী বাবু বলেছেন, বঙ্গবন্ধুর মত নেতার জন্ম না হলে দেশ স্বাধীন হতো না। বঙ্গবন্ধুকে হত্যা করে দেশের উন্নয়নকে অনেক পিছিয়ে দেওয়া হয়েছিল। দেশের স্বাধীনতা যুদ্ধে দেশীয় কিছু রাজাকার, আলবদররা পাকিস্তানী হানাদার বাহিনীকে সহযোগীতা করার জন্য দীর্ঘ ৯ মাস যুদ্ধ করতে হয়েছে। বিএনপি সরকার ক্ষমতায় এসে রাজাকারদের গাড়ীতে পতাকা উড়ানোর সুযোগ দিয়ে জাতীয় পতাকার অবমাননা করেছে। তাই এ সব রাজাকার, আলবদর জঙ্গীদের থেকে সাবধান থাকার আহ্বান জানিয়ে তিনি আরো বলেন, নবীগঞ্জ-বাহুবল এলাকায় কোন জঙ্গী ধরে দিতে পারলে সন্ধান দাতাকে ৫০ হাজার টাকা পুরস্কার দেওয়া হবে। তিনি গতকাল সোমবার দুপুরে উপজেলা পরিষদ মিলনায়তনে উপজেলা প্রশাসন ও উপজেলা পরিষদ কর্তৃক আয়োজিত ...